Leví kráľ

Leví kráľ () je americký animovaný film z roku 1994, produkovaný spoločnosťou Walt Disney Feature Animation. Je to v poradí 24. animovaný film spoločnosti Walt Disney Feature Animation.

Príbeh antropomorfných levov je inšpirovaný biblickým príbehom Jozefa a Mojžiša a Shakespearovými hrami Hamlet a Macbeth. Film sa stal veľmi úspešným a populárnym.

V kinách dosiahol neuveriteľnú, rekordnú tržbu, ktorá prevyšovala závratných 700 000 000 $. Táto snímka bola ovenčená dvoma cenami Oscar, jednou za pieseň od svetoznámeho pesničkára Eltona Johna s názvom „Can You Feel the Love Tonight“. Na hudbe k filmu spolupracovali Elton John, Tim Race a Hans Zimmer.

 Dej filmu 

V Levej ríši vládne zvieratám spravodlivý kráľ Mufasa, ktorému sa narodí jeho prvý syn, levíček Simba. Mufasov zákerný brat Scar sa chce stať kráľom a tak vymýšľa rôzne plány, ako sa Mufasu a Simbu zbaviť. Simba je Scarom úmyselne navádzaný do nebezpečenstva, hoci nemá tušenie, že za tým stojí práve Scar. V sloňom cintoríne Simbu a jeho kamarátku Nalu takmer roztrhajú hyeny, ktoré Scarovi slúžia.

Neskôr Scar za pomoci týchto hyen splaší stádo pakoňov, ktoré sa rúti kaňonom na Simbu. Mufasa sa ho vydá zachrániť, čo sa mu podarí, a sám sa šplhá na skalu, aby sa zachránil. Na vrchole však čaká Scar a zhodí ho do kaňonu, takže Mufasa zahynie pod kopytami pakoňov.

Simba uteká, pretože mu Scar nahovoril, že je to jeho vina. Zachráni ho Pumba, prasa bradavičnaté, a jeho kamarát Timon, čo je malá surikata. Tí žijú podľa hesla Hakuna Matata, čo znamená „netráp sa“, a týmto prístupom nakazia aj Simbu. Ten potom u nich prežíva bezstarostný život a dospieva v silného leva.

Medzitým Levej ríši kraľuje Scar, ale jeho vláda ju úplne zdevastuje. Nala sa vydá hľadať pomoc a pritom stretne Simbu. Zamilujú sa do seba a Nala ho presviedča, aby sa vrátil a ujal sa vlády, ale Simba to odmieta. Potom však Mufasov priateľ opičiak Rafiqa Simbovi pripomenie, že je Mufasov syn a jediný pravý kráľ. Simba sa vráti so Scarom bojovať.

Scar sa pokúsi Simbu zastrašiť pripomienkou toho, že Simba mal podiel na Mufasovej smrti. Pritom je však donútený prezradiť, že on sám Mufasu zabil. Vypukne bitka medzi hyenami, ktoré uznávajú Scara, a levicami, ktoré za kráľa pokladajú Simbu. Levice nakoniec zvíťazia a Scar dostáva od Simba milosť, ale vzápätí je roztrhaný hyenami.
Krajina sa opäť zazelenie a Simba s Nalou oslavujú narodenie potomka.

 Obsadenie 
+ Postava Pôvodný dabing  Slovenský dabing Simba Matthew BroderickJoseph Williams (spev) Robert Roth Scar Jeremy Irons Marián Slovák Malý Simba Jonathan Taylor ThomasJason Weaver (spev) Michal KlučkaMatúš Krátky (spev) Nala  Moira KellySally Dworsky (spev) Zuzana KaprálikováZdena Studenková (spev) Timon Nathan Lane Henrich Platek Pumba  Ernie Sabella Ján KronerDalibor Jenis (spev) Zazu Rowan Atkinson Oldo Hlaváček Rafiki  Robert Guillaume Stano Dančiak Sarabi  Magde Sinclair Kamila Magálová Malá Nala  Niketa Calame-HarrisLaura Williams (spev) Táňa Pauhofová Mufasa  James Earl Jones Leopold Haverl Shenzi Whoopi Goldberg Deana Horváthová Banzai Cheech Marin Peter Bzdúch

 Referencie 

 Externé odkazy 
 oficiálna webstránka



Kategória:Filmy z 1994
Kategória:Kreslené filmy Disney
Kategória:Filmy podľa názvu